Kemeret o doa 920 soudard perzh er bleustradeg SKREO dec’h vintin war aod Susinioù, e gourenez Rewiz. Unan eus palioù ar bleustradeg-se e oa lakaat anezho da zilestrañ gant c’hwec’h bag treuzvourzhañ, 12 tank AMX 10, 18 karr skañv houarnwisket, tro-dro tri-ugent karr-emgann houarnwisket eus an droadegiezh ha gant pevar biñsaskell PUMA, implijet evit streuzdougen mortezioù 120 mm peurgetket.